**О Б Р А З Л О Ж Е Њ Е**

 На основу члана 44. став 1. тачка 2. Статута ЈП за стамбене услуге „Нишстан“ Ниш, Надзорни одбора Предузећа је Одлуком 01-8591/2 oд 23.11.2018. године донео Програм о изменамаПрограмa пословања ЈП за стамбене услуге "Нишстан" Ниш за 2018. годину.

ИзменеПрограмa пословања ЈП за стамбене услуге "Нишстан" Ниш за 2018. годину извршене су у делу исплате солидарне помоћи запосленима, а у складу са Анексом II Посебног колективног уговора за јавна предузећа у комуналној делатности на територији Републике Србије („Службени гласник РС“ бр. 5/2018). Износ наведене солидарне помоћи утврђује се за сваког запосленог на годишњем нивоу, у износу од 41.800,00 динара без пореза и доприноса и биће исплаћена запосленима једино у случају да не ремети пословање предузећа и не утиче на позитиван финансијски резултат.

Предложеном изменом Програмa пословања ЈП за стамбене услуге "Нишстан" Ниш за 2018. годину планирано је да укупна давања на име солидарне помоћи радницима износе 8.300.000 динара, од чега је износ од 8.000.000 динара планиран за линеарна давања радиницима на име солидарне помоћи у складу са Анексом II Посебног колективног уговора за јавна предузећа у комуналној делатности на територији Републике Србије. Повећање ових трошкова планирано је на бази смањења расхода на име индиректног отписа потраживања , за исти износ, обзиром да су, до дана предлагања ове измене, расходи на име индиректног отписа испод планске позиције.

 Износ од 300.000 динара је утврђен на основу процењеног броја потреба за издвајање средстава за разне врсте помоћи радницима, с тим што одлуку о исплати сваке појединачне солидарне помоћи доноси директор предузећа на захтев радника, а у складу са општим актима и тренутним финансијским могућностима Предузећа.

Такође се предлаже и повећање позиције краткорочни кредити у износу од 5.000.000 динара. Краткорочни кредит ће се користити за одржавање текуће ликвидности Предузећа.

Секретаријат за финансије је израдио и доставио Мишљење на наведени Програм о изменамаПрограмa пословања ЈП за стамбене услуге "Нишстан" Ниш за 2018. годину број 11-2317/2017 од 28.11.2018. године.

Секретаријат за имовинско-правне послове је ценећи формално-правну исправност достављеног Програма о изменамаПрограмa пословања ЈП за стамбене услуге "Нишстан" Ниш за 2018. годину утврдио да је исти сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, па предлаже доношење решења као у диспозитиву.

 **СЕКРЕТАР**

 **Анђелија Стаменковић, дипл. правник**